CELEX: 22005D0711
Language: mt
Date: 2005-10-04 00:00:00
Title: 2005/711/KE: Deċiżjoni Nru 1/2005 tal-Kumitat Konġunt ke-EFTA dwar is-simplifikazzjoni ta' formalitajiet f'kummerċ ta' merkanzija ta’ l- 4 ta’ Ottubru 2005 li tistieden lir-Rumanija taderixxi mal-Konvenzjoni ta' l- 20 ta' Mejju 1987 dwar is-simplifikazzjoni ta' formalitajiet f'kummerċ ta' merkanzija

31.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               339
            
         DEĊIŻJONI Nru 1/2005 TAL-KUMITAT KONĠUNT KE-EFTA DWAR IS-SIMPLIFIKAZZJONI TA' FORMALITAJIET F'KUMMERĊ TA' MERKANZIJA
   ta’ l-4 ta’ Ottubru 2005
   li tistieden lir-Rumanija taderixxi mal-Konvenzjoni ta' l-20 ta' Mejju 1987 dwar is-simplifikazzjoni ta' formalitajiet f'kummerċ ta' merkanzija
   (2005/711/KE)
   IL-KUMITAT KONĠUNT,
   Wara li kkunsidra l-Konvenzjoni ta' l-20 ta' Mejju 1987 dwar is-simplifikazzjoni ta' formalitajiet f'kummerċ ta' merkanzija (1), (minn hawn 'il quddiem imsejjħa “il-Konvenzjoni”), u b'mod partikolari l-Artikolu 11(3) tagħha,
   Billi:
   
               (1)
            
            
               Fit-tħejjija għall-adeżjoni ma’ l-Unjoni Ewropea tar-Rumanija l-iskambju ta' merkanzija ma' dan il-pajjiż jiġi ffaċilitat bis-simplifikazzjoni ta' formalitajiet li jaffettwaw il-kummerċ ta' merkanzija bejn dan il-pajjiż u l-Komunità Ewropea, ir-Repubblika ta' l-Islanda, ir-Renju tan-Norveġja u l-Konfederazzjoni Svizzera.
            
         
               (2)
            
            
               Bil-ħsieb li tinkiseb tali faċilità hu xieraq li r-Rumanija tiġi mistiedna taderixxi mal-Konvenzjoni,
            
         IDDEĊIEDA KIF ĠEJ:
   Artikolu 1
   Ir-Rumanija hi mistiedna, fil-forma ta' skambju ta' ittri bejn il-Kunsill ta' l-Unjoni Ewropea u r-Rumanija mehmuża ma' din id-Deċiżjoni, biex taderixxi mal-Konvenzjoni skond l-Artikolu 11a tal-Konvenzjoni mill-1 ta’ Jannar 2006.
   Artikolu 2
   Din id-Deċiżjoni għandha tidħol fis-seħħ fid-data ta' l-adozzjoni tagħha.
   
      Magħmul f’Basel, 4 ta’ Ottubru 2005.
      
         
            Għall-Kumitat Konġunt
         
         
            Il-President
         
         Rudolf DIETRICH
      
   
   
      (1)  ĠU L 134, 22.5.1987, p. 2. Konvenzjoni kif emendata l-aħħar bid-Deċiżjoni Nr 2/95 tal-Kumitat Konġunt KE-EFTA (ĠU L 117, 14.5.1996, p. 18).
   
      Sinjur,
      Għandi l-unur ninfurmak dwar id-Deċiżjoni Nru 1/2005 tal-Kumitat Konġunt KE-EFTA dwar is-simplifikazzjoni ta' formalitajiet f'kummerċ ta' merkanzija ta' l-4 ta’ Ottubru 2005 li tistieden lir-Rumanija biex taderixxi mal-Konvenzjoni ta' l-20 ta' Mejju 1987 dwar is-simplifikazzjoni ta' formalitajiet f'kummerċ ta' merkanzija.
      L-adeżjoni tar-Rumanija mal-Konvenzjoni tista' ssir billi tiddepożita l-Istrument ta' Adeżjoni tagħha mas-Segretarjat Ġenerali tal-Kunsill ta' l-Unjoni Ewropea flimkien ma' traduzzjoni tal-Konvenzjoni fil-Lingwa Uffiċjali tar-Rumanija skond l-Artikolu 11a tal-Konvenzjoni.
      Għoddni dejjem tiegħek,
      
         
            Is-Segretarju Ġenerali Segretarjat Ġenerali tal-
         
         
            Kunsill ta' l-Unjoni Ewropea
         
      
      Rumanija,
      Li tirrikonoxxi d-Deċiżjoni Nru 1/2005 tal-Kumitat Konġunt KE-EFTA dwar is-simplifikazzjoni ta' formalitajiet f'kummerċ ta' merkanzija ta' l-4 ta’ Ottubru 2005 li tistieden lir-Rumanija biex taderixxi mal-Konvenzjoni ta' l-20 ta' Mejju 1987 dwar is-simplifikazzjoni ta' formalitajiet f'kummerċ ta' merkanzija,
      Li tixtieq issir Parti Kontraenti għall-Konvenzjoni,
      HAWNHEKK
      Taderixxi mal-Konvenzjoni;
      Tehmeż ma' dan l-Istrument traduzzjoni tal-Konvenzjoni fil-lingwa uffiċjali tar-Rumanija;
      Tiddikjara li taċċetta r-Rakkomandazzjonijiet u d-Deċiżjonijiet kollha tal-Kumitat Konġunt KE-EFTA dwar is-simplifikazzjoni ta' formalitajiet f'kummerċ ta' merkanzija bejn l-4 ta’ Ottubru 2005 u d-data li fiha l-Adeżjoni tar-Rumanija ssir effettiva skond l-Artikolu 11a tal-Konvenzjoni.
      Magħmul fi …
      
         
            Għar-Rumanija